User talk:Dzavid

Džavid Begović, dipl.el.ing Sarajevo, mart-2009

Porijeklo Begovića Teorija 1

Prema pisanju Hakija Avdića u knjizi “Paše i begovi Bihora” a koji kao izvore navodi Milisava V. Lutovca u knjizi "Bihor i Korita"  (iste izvore prenosi i Prof. Dr. Ejup Mušović), jedna od begovskih čuvenih porodica su Begovići iz Rasova. Rasovo je bilo u posjedu Begovića, koji vode porijeklo od Jovan-bega, srpskog vlastelina još iz srednjega vijeka. Hakija Avdić dalje navodi da je, odmah po završetku kosovske bitke 1389. godine, i nakon pada srpskih zemalja pod tursku upravu, na Loznice došao Sahil-paša. Jovan-Beg je prešao na Islam i Sahil-paša mu je omogućio da zadrži svoj posjed u Rasovu, Resniku i Loznicama. Pretpostavlja se da je Jovan-beg uživao veliko povjerenje Sahil-paše, pa mu je priznata begovska titula. Njegovi rođaci su Jaćimovići iz Kostenice u Bistrici, koji nijesu htjeli prihvatiti islam, pa su dobili i drugo prezime. Bez ikakve sumnje, Begovići se smatraju za najstariju muslimansku porodicu u Bihoru.

Ova teorija je najučestalija u srpskoj zvaničnoj istoriji pa je čak prihvaćena i među Bošnjačkim autoritetima. Međutim u toj teoriji, pa čak i u okviru iste knjige „Paše i begovi Bihora” postoje kontradiktornosti ali i propusti bitnih uzročno-posljedičnih događaja koji su odlučujući za donošenje istorijskih zaključaka. 1.	Prema ovoj teoriji Sahil Paša je bio na vlasti u Bihoru krajem XIV vijeka. Međutim, ako su u Bihoru bila na vlasti samo tri paše od kojih je drugi po redu Hajdar Paša došao na vlast tek krajem XVII vijeka, ostaje nerazjašnjen vakum od 300 godina. Iz toga proizilazi da je navedena teorija prilično nepouzdana a posebno iz razloga što isti izvori tvrda da je vrijeme u kojem je bio na vlasti Sahil Paša - nepoznato. Osim toga, Prof. Lutovac ne dokazuje svoje tvrdnje niti jednim jedinim autentičnim dokumentom već se oslanja na predanja. 2.	S druge strane, padom Risna pod Mletačku vlast 1684 god. došlo je do masovnih migracija muslimanskog stanovništva prema sjeveru u Crnu goru i Srbiju kao i prema jugu i središtu Bosne. 3.	Upravo u to vrijeme, nakon 1690 god., prema navedenim izvorima, dramatično se mijenja etnički sastav bihorskog stanovništva koje je bilo gotovo potpuno pravoslavno. Prof. Lutovac traži objašnjenje za naglu promjenu etničke strukture u činjenici „što je srpski narod učestvovao u ustanku 1687-1690 god”. Ovakvo objašnjenje ne može proći test najprostije logike jer bi ti ratovi dramatično mogli uticati na smanjenje srpskog življa ali se time ne može objasniti istovremeno dramatično povećanje muslimanskog življa. Dramatične etničke promjene je lakše objasniti masovnim doseljavanjem muslimana iz Bokokotorskog zaliva koji se događao u to vrijeme, a ustanci srpskog pravoslavnog življa kao reakciju na ovu pojavu i gubitak pozicija i posjeda. Otuda i teza da su i Begovići zapravo doseljenici iz Risna a ne starosjedeoci Rasova, kako to tvrdi Prof. Lutovac. U prilog ovoj tezi su i mišljenje Prof. dr. Rusmira Mahmutćehajića i prof.dr. Raifa Hajdarpašića koji tvrde da je porijeklo svih Begovića iz Bokokotorskog zaliva tj. iz Risna. No ovu tezu tek treba dokazati autentičnom dokumentacijom a u ovoj fazi služi samo kao jedan od tragova koje treba pratiti. Zaključak: Suprostavljena teza, postavljena od strane eminentnih istoričara, tj. da su svi Begovići porijeklom iz Risna i Boko-kotorskog zaljeva, a uzimajući u obzir navedene istorijske događaje i njihovu međuzavisnost, nužno dovodi u pitanje teoriju prof. Lutovca o porijeklu Begovića iz RasovaBijelo Polje. Ovo pogotovu što nije nepoznato da su istorijske tvrdnje često zasnovane na predanjima (u nedostatku čvrstog dokaza) ili se lako prilagode potrebama vremena. Obzirom da je izvršen popis svih Begovića porijeklom iz Rasova unazad nekih 300 godina, što se poklapa sa događajima sa kraja XVII vijeka, ostaje nam zadatak da iz Tapu Zabbit deftera i drugih autentičnih izvora retroaktivno istražimo vremenski period od samo 30-tak godina sa područja Bihora i Risna i na taj način otkrijemo nedostajuću kariku za vezu ili sa Begovićima iz Risna ili sa Jovan-begom iz Rasova.

Cilje ovog istraživanja je utvrđivanje istine pa ma kakva ona bila.